Beringovo ostrvo

Beringovo ostrvo (ruski: О́стров Бе́ринга) najveće je ostrvo u Komandorskim ostrvima, koja su smještena u Beringovom moru, istočno od Kamčatke, a pripadaju Rusiji. Površina ostrva iznosi 1.660 km2. Južni je dio brdovit (najviši vrh iznosi 751 m) i pokriven je tundrom, dok na sjevernom dijelu, koji je pretežno ravan, rastu polarne breze i vrbe. Za kratkih ljeta dolazi mnoštvo morskih vidri, foka i morževa, koji ondje donose mladunce na svijet. Jedino je naselje Nikoljsko, koje je 2020. imalo 676 stanovnika. Beringovo ostrvo nazvano je po danskom pomorcu Vitusu Jonassenu Beringu, koji ga je otkrio i na njemu umro 1741. Reference Vanjski linkovi Беринга остров, Enciklopedijski rječnik Brockhausa i Efrona Беринга остров, Velika sovjetska enciklopedija БЕ́РИНГА О́СТРОВ Arhivirano 28. 10. 2020. na Wayback Machine, Velika ruska enciklopedija